VS000528
Datum: 1996-09-25T02:00:00.000+02:00
datum_sodbe_i_stopnje: 1998-10-21T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: srednje hudi primeri
odskodnina: 2300000 SIT
opombe: II Ips 400/99. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Proemtna nesreča - voznik osebnega vozila.

## Škodni dogodek

Zvin vratne hrbtenice.

## Poškodba

Zvin vratne hrbtenice.

## Telesne bolečine

600000 SIT Srednje hude bolečine prve tri tedne, naslednjih šest tednov pa stalne lahke bolečine. Po odstranitvi imobilizacije je začel s fizikalno terapijo in pri tem trpel prve štiri tedne krajša obdobja srednje hudih bolečin. Poškodba je pustila trajne posledice. Na desni strani tožnikovega vratu je kot posledica poškodbe ostala tudi vidna oteklina. Zaradi trajnih posledic poškodb ima tožnik še vedno pogoste bolečine pri večjih obremenitvah, predvsem pri prisilni drži vratne hrbtenice. Tožnik redno dela z računalnikom, po dveh do treh urah dela pa se v vratu pojavijo bolečine.

#### Ambulantno zdravljenje

Zaradi poškodbe je bil enajstkrat pregledan, šest tednov je nosil imobilizacijo vratne hrbtenice s trdo ortozo, kar ga je močno oviralo pri vsakdanjih aktivnostih. Večkrat je moral na rentgensko slikanje.

#### Rehabilitacija

Fizikalno terapijo je izvajal najprej dva meseca v zdravstvenem domu, potem pa še doma.

## Strah

200000 SIT Ob sami nezgodi tožnik ni trpel posebnega strahu, saj je bila nezgoda nenadna, niti ga ni življenjsko ogrožala. Bolj je bil izražen strah zaradi posledic zdravljenja, kakšna bo gibljivost vratu.

## Zmanjšanje življenjske aktivnosti

1500000 SIT Kljub končanemu zdravljenju je pri tožniku ostala lažja omejena gibljivost vratne hrbtenice, pri čemer je močno omejen upogib vratu naprej. Redno dela z računalnikom, vendar pa se že po dveh do treh urah pojavijo težave. Rojen je leta 1964, kar pomeni, da ga bodo težave pri opravljanju rednega dela spremljale še vrsto let. Težave se pojavijo tudi pri vseh težjih opravilih, nekaterih težjih opravil pa sploh ne more več opravljati, pred poškodbo pa jih je (pomoč bratu pri mizarskih delih, tastu pri izdelovanju suhe robe, težja opravila na vrtu itd.). Opustiti je moral tudi vso športno aktivnost. Zaradi omejene gibljivosti vratne hrbtenice ima težave tudi pri vožnji z avtomobilom, saj je po ugotovitvah izvedenca gibljivost vratne hrbtenice pri rotaciji levo in desno omejena za 10 stopinj, močno pa je omejen tudi upogib naprej, saj pride lahko z brado le 5 cm do prsnice.

---

ZOR člen 200, 203